જીયો ન્યૂઝની એક સમાચાર મુજબ, લગભગ દસ બેંકો તરફથી તમામ આંતરરાષ્ટ્રીય લેન-દેન પર પ્રતિબંધ મૂકાયા બાદ આશરે દસ દિવસ પછી આ કેસ પ્રકાશમાં આવ્યો છે. ક્રેડિટ અને ડેબિટ કાર્ડથી જોડાયેલા ડેટામાં હેકિંગની ચિંતાને લઇને બેંકોએ આ નિર્ણય લીધો હતો. એફઆઈએના સાયબર ક્રાઇમ વિંગના કેપ્ટન (રીટાયર્ડ) મોહમ્મદ શોએબે જણાવ્યું કે એફઆઈએએ તમામ બેન્કોને આ અંગે પત્ર લખ્યો છે. બેન્કના વડાઓ અને સુરક્ષા વ્યવસ્થાપનની એક બેઠક પણ બોલાવાઇ છે.